Document ID: 32009D0786

KOMISJONI OTSUS,
26. oktoober 2009,
millega vabastatakse Ühendkuningriik teatavatest kohustustest kohaldada nõukogu direktiivi 66/402/EMÜ seoses liigiga Avena strigosa Schreb.
(teatavaks tehtud numbri K(2009) 8038 all)
(Ainult ingliskeelne tekst on autentne)
(EMPs kohaldatav tekst)
(2009/786/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, (1) eriti selle artiklit 23a,
võttes arvesse Ühendkuningriigi esitatud taotlust
ning arvestades järgmist:
(1)
Direktiivi 66/402/EMÜ kohaselt võib komisjon teatavatel tingimustel vabastada liikmesriigi kõnealuses direktiivis sätestatud teraviljaseemne turustamisega seotud kohustustest.
(2)
Ühendkuningriik taotles kohustustest vabastamist seoses liigiga Avena strigosa Schreb.
(3)
Tavaliselt ei toodeta ega turustata Ühendkuningriigis kõnealuse liigi seemet. Lisaks sellele on nimetatud riigis liigi Avena strigosa Schreb. kasvatamisel väga väike majanduslik tähtsus.
(4)
Kuni need tingimused püsivad, peaks asjakohane liikmesriik olema vabastatud kohustusest kohaldada direktiivi 66/402/EMÜ sätteid kõnealuse materjali suhtes.
(5)
Käesoleva otsusega ette nähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
ON VASTU VÕTNUD KÄESOLEVA OTSUSE:
Artikkel 1
Ühendkuningriik vabastatakse kohustusest kohaldada direktiivi 66/402/EMÜ, välja arvatud selle artikli 14 lõiget 1, liigi Avena strigosa Schreb. suhtes.
Artikkel 2
Käesolev otsus on adresseeritud Suurbritannia ja Põhja-Iiri Ühendkuningriigile.
Brüssel, 26. oktoober 2009

Labels: 17
3
6
18
15